# Referat fra LMU-møte 30. mai 2023

Til stede:

Margrethe Karijord Johnsen - Leder

Ina A. Fiskarstrand - Nestleder (fung.)

Kasper Gustav Skogholt - Utvalgsmedlem

Ann-Charlot Brandstorp - Utvalgsmedlem

Astrit Qerimi – utvalgsmedlem

Annette Veberg Dahl – Utvalgsmedlem

Tina Marie Skärström (utvalgsmedlem)

Solveig Berge – Utvalgssekretær

Sarah Lunner (Studentleder)

Elise Ager (organisasjonskonsulent)

Forfall: Asbjørn Lie Waula- Utvalgsmedlem

Saksliste for møte i Læringsmiljøutvalget

Tid: 30.05.2023 kl. 13:00 - 15.00

Vedtakssak: Referat og saksliste (Leder)

Forslag til vedtak: Referat og saksliste godkjennes

## Sak 1: Gjennomgang av eventuelle oppfølgingspunkter fra forrige referat (Leder)

Solveig orienterer om arbeidet som er satt i gang med studentmedvirkning (punkt i HiØs aktivitetsplan). Oppfølgingssak fra gruppearbeid i LMU-møte 20. mars 2023.

Arbeid med studentmedvirkning og øke studentengasjementet er definert som et av seks strategiske prosjekter i [HiØs aktivitetsplan for 2023.](https://www.hiof.no/om/styringsdokumenter-rapporter/aktivitetsplaner/aktivitetsplan_og_budsjettrammer_2023.pdf) Solveig Berge og Monika Forsbring (Kvalitetsrådgiver) er koblet på dette arbeidet og har startet jobben med å kartlegge hvordan arbeidet kan igangsettes – og på hvilke områder. Vi har fokus på å orientere LMU i arbeidet og samarbeide på naturlige punkter.

Vi følger opp arbeidet med å definere arbeidsområder/ hjertesaker for LMU i en workshop tidlig høst (når nye medlemmer er på plass). Ansvarlige er utvalgssekretær, nesteleder og leder.

Innspill fra Annette: LMU kan ta en viktig rolle i dette arbeidet. Hvordan kan denne rollen tas? Hvordan kan vi involvere oss? Det kan være nyttig for LMU å ha en hjertesak/fokusområde som er koblet på strategisk plan. Dersom arbeidet krever strategiske midler må vi huske søknadsfristen som er 1.oktober.

Innspill fra Tina:

Studentene savner: fritidsaktiviteter, frisbeegolf, store områder ute.

## Sak 2: Fagdag i samarbeid med UKU (Annette)

Har UKU planer for fagdag til høsten? Kan eventuelt UKU og LMU samarbeide om dette?

Ønskelig fra LMU at UKU og LMU samarbeider om fagdag(er) med aktuelle temaer.

Tidligere arrangementer har hovedsakelig vært for fagansatte, eksempelvis med tema internasjonalisering og varierte undervisningsformer. Målsetning er to fagdager i året (for hele HiØ).

Tema i august er: emneevalueringer (hva fungerer, metoder, svakheter, fordeler og ulemper ved bruk av ulike digitale programmer). UKU vurdere å inviterer en representant fra arbeidsutvalget for å få studentenes synspunkt på evalueringer ståsted.

UKU tar gjerne imot forslag til temaer på fagdager.

Hvordan kan rutinene forbedres mht. Fagdager? Finne gode samarbeidsrutiner slik at LMU kan bidra med forslag til fagdager.

 Utvalgssekretærer møte hverandre jevnlig og orientere?

Solveig følger opp saken med utvalgssekretær i UKU for mulig rutiner på utveksling av informasjon om aktuelle saker.

## Sak 3: Studentleder orienterer om rådenes arbeid med læringsmiljø (Studentleder)

Fast post, orienteringssak.

**IIØ rådet** har arbeidet med å øke oppmerksomheten rundt studentrådet slik at studentene kan komme til oss med saker som kan hjelpe læringsmiljøet. Vi har også deltatt på møter med programtillitsvalgte slik at vi får høre hva som er de forskjellige utfordringene på fakultetet i seg selv. Vi har også fått oppleve at institutt for ingeniørfag har ansatt en som skal jobbe med programtillitsvalgte, noe som vi mener at kommer til å øke engasjementet til de tillitsvalgte på instituttet, som forhåpentligvis da øker engasjementet til å bringe saker inn mot studentparlamentet.

**HVO rådet** har jobbet med det sosiale, prøvd å lage bedre miljø på skolen. Ved å ha brettspillkveld, men også at man kjøpte inn spill til å ha i H2. Vi har også prøvd å dele ut brus eller annet på skolen for å gjøre det triveligere å være på skolen og kanskje der motivere til å være på skolen, men også bare øke trivsel på skolen. Trives man på høgskolen blir det bedre læringsmiljø av dette også. Var problemer med ene faget, da ble det tatt opp med ledelsen og jobbet aktivt for at det skulle oppleves som et greit for studentene. Ellers bare prøvd å nå ut til studentene med at vi kan kontaktes dersom det er problemer eller noe vi kan bistå med. Litt begrensa når vi ikke er fulltallig i rådet

**LUSP rådet** de har holdt foredrag om hvordan oppdage overgrep hos barn, da dette har vært lite fokus i forelesninger generelt.

**Studentparlamentet** jobber med synlighet, oppdatering av informasjon på nettsider, kakedager en gang i måneden, ferdig for sommeren.  Har arrangert UKÆ i Halden i samarbeid med studentsamfunnet. Studieseminar i februar med fokus på fysisk og psykisk helse med diverse foredragsholdere.

Vi har rekruttert til fadderstyret og jobber med rekruttering til AU, vi har per nå ingen kandidater til studentleder rollen, da SPIØ ikke valgte noen av kandidatene.

## Sak 4: Informasjon om studiestart og fadderuka

Orientering ved Karin Anker Rasch fra Studiestartgruppa og Fadderleder Mathias Albertsen.

**Karin**: I år vil vi fokusere mer på faglige-sosiale aktiviteter. Dette vet vi er viktig for studenter som starter på studier – man vil bli kjent med nye medstudenter. Tiden utvides med to timer: frem til kl. 14.00. Vi gjør dette fordi det kun er 1/3 som er med på fadderprogram, og vi ønsker å ha flest mulig med så lenge som mulig. Samt at vi ønsker at de faglige skal ha mer tid til sitt faglige opplegg. Vi har også fokus på å jobbe tett med fadderstyret.

Se studiestartsiden for ansatte: <https://www.hiof.no/for-ansatte/arbeidsstotte/studier/studiestart/2023/index.html>

Faglige arrangementer blir f.o.f. publisert i timeplanene, men også på en egen studiestartside på nett (foreløpig ikke publisert).

“Torget” (utstillere med stands) er nå flyttet til uke 34. Studentene kan da besøke Torget og utstillerne der i pausene sine.

Isbilen kommer 😊.

**Mathias**: Vi samarbeider tett med studiestartgruppa. Vi skal ikke ha noen arrangementer før kl.14.00. Blir antakelig færre faddere enn normalt, og vi håper at faddergruppene blir innenfor samme fakultet (men om mulig, innenfor samme studium). Vi legger opp til arrangementer med og uten alkohol. Dette vil bli tematisert på fadderopplæringen. Vi skal også “Omsorgsfaddere” på arrangementene som skal ha en vaktfunksjon. Håper å få til at faddergruppene møtes rett før åpningsseremonien. Stand ved studiestart. Arrangementer ligger på nettsider, sosiale medier samt i timeplan.

## Sak 5: Si ifra saker (Utvalgssekretær)

Informasjon om innkomne Si ifra-saker i perioden januar – april. Sakene er oversendt fra kvalitetsrådgiver.

LMU synes det er nyttig å få denne oversikten over saker. Vi holder et ekstra øye på om det er gjentakende saker/overvekt av temaer slik at vi eventuelt kan følge opp i utvalget. Vi diskuterte rundt viktigheten av god opplæring rundt dette temaet for nye LMU-medlemmer. Det er viktig at vi i møte med studenter kan bidra til å sortere hvor/hvordan innrapportering av hendelser skal skje. Det er også viktig at opplæring omfatter informasjon om hvordan saker rundt mobbing håndteres ved lærestedet.

Tina tok i tillegg opp en sak som er meldt gjennom Si ifra men ikke blitt behandlet/fått respons. Saken omhandler treningsrommet. LMU ber Tina om å sende saken inn på nytt gjennom Si ifra-systemet og om å holde oss oppdatert om saksgangen.

## Sak 6: Evaluering av LMU sitt arbeid høst 22/vår 23 (alle)

Vi reflekterer alene og sammen over hvordan arbeidet til LMU har gått: hva har vært bra, hva ønsker vi mer av, hva ønsker vi mindre av?

Innspillene er notert og tas med videre i arbeidet ved oppstart av LMU høsten 2023.

## Sak 7: Takke av medlemmer (Leder)

Vi takker Ina og Kasper for deres innsats for LMU og studentene ved HiØ, samt Tina som deltok som studentrepresentant i LMU sitt siste møte i vårsemesteret 2023. Astrit forsetter inntil ny representant er på plass til høsten. Vi fortsetter jobben med å rekruttere nye LMU-medlemmer for skoleåret 2023/24.